**ZAPISNIK O OPRAVLJENEM INŠPEKCIJSKEM**

**NADZORU**

*Univerzitetni klinični center Ljubljana*

*INTERNA KLINIKA, KLINIČNI ODDELEK ZA GASTROENTEROLOGIJO*

Inšpektorica višja svetnica:

**mag. Saša Bole**

Ljubljana, julij 2020

**V S E B I N A**

[I. Razlog inšpekcijskega nadzora 3](#_Toc43119155)

[II. Ugotovitve inšpektorice 3](#_Toc43119156)

[*1. Normativna ureditev* 3](#_Toc43119157)

[*2. Ureditev v UKC Ljubljana* 4](#_Toc43119158)

[*3. Javna uslužbenka █* 4](#_Toc43119159)

[3.1 *Nadzor nad izplačevanjem dela preko polnega delovnega časa* 5](#_Toc43119160)

[*4. Ugotovitve inšpektorice* 7](#_Toc43119161)

[IV. Odrejeni ukrepi inšpektorice 8](#_Toc43119162)

Številka: 0611-3/2020/6

Datum: 13. 7. 2020

Na podlagi 43.b člena Zakona o sistemu plač v javnem sektorju (Uradni list RS, št. [108/09](http://www.uradni-list.si/1/objava.jsp?urlid=2009108&stevilka=4891)-UPB13, [13/10](http://www.uradni-list.si/1/objava.jsp?urlid=201013&stevilka=520), [59/10](http://www.uradni-list.si/1/objava.jsp?urlid=201059&stevilka=3273), [85/10](http://www.uradni-list.si/1/objava.jsp?urlid=201085&stevilka=4554), [94/10](http://www.uradni-list.si/1/objava.jsp?urlid=201094&stevilka=4935), [107/10](http://www.uradni-list.si/1/objava.jsp?urlid=2010107&stevilka=5583), [35/11](http://www.uradni-list.si/1/objava.jsp?urlid=201135&stevilka=1743), [110/11](http://www.uradni-list.si/1/objava.jsp?urlid=2011110&stevilka=4999), [40/12](http://www.uradni-list.si/1/objava.jsp?urlid=201240&stevilka=1700)-ZUJF, 46/13, 50/14, 82/15, 67/17 in 84/18; v nadaljevanju ZSPJS) izdaja inšpektorica za sistem javnih uslužbencev v postopku inšpekcijskega nadzora v Univerzitetnem kliničnem centru Ljubljana, Interni kliniki, Kliničnem oddelku za gastroenterologijo, Zaloška cesta 2, 1000 Ljubljana, ki ga zastopa generalni direktor █ (predstojnik Kliničnega oddelka za gastroenterologijo pa je █), naslednji

**ZAPISNIK**

**o inšpekcijskem nadzoru**

Inšpektorica za sistem javnih uslužbencev mag. Saša Bole, inšpektorica višja svetnica (v nadaljevanju: inšpektorica), je v Univerzitetnem kliničnem centru Ljubljana, Interni kliniki, Kliničnem oddelku za gastroenterologijo opravila kontrolni inšpekcijski nadzor na podlagi določb ZSPJS.

Inšpekcijski nadzor je inšpektorica opravila dne 17. 6. 2020 na sedežu Inšpektorata za javni sektor, Tržaška 21, 1000 Ljubljana. Inšpektorica je sestavila Osnutek zapisnika o inšpekcijskem nadzoru, št. 0611-3/2020/4 in ga dne 2. 7. 2020 posredovala generalnemu direktorju Univerzitetnega kliničnega centra Ljubljana v izjasnitev s predlogom, da v roku 8 dni od prejema osnutka zapisnika posreduje morebitne pripombe k osnutku zapisnika. Generalni direktor █je Inšpektoratu za javni sektor v dopisu, št. 063-0011/2020/0004 z dne 10.7.2020, posredoval svoje pripombe. Pripombe na osnutek zapisnika so navedene v ustreznih vsebinskih točkah tega zapisnika.

# I. Razlog inšpekcijskega nadzora

Inšpektorat za javni sektor je v Načrt dela za leto 2020 uvrstil kontrolni inšpekcijski nadzor nad izplačevanjem dežurstva in delo preko polnega delovnega časa v Univerzitetnem kliničnem centru Ljubljana, Interni kliniki, Kliničnem oddelku za gastroenterologijo.

# II. Ugotovitve inšpektorice

Odgovorna oseba Univerzitetnega kliničnega centra Ljubljana je generalni direktor █(predstojnik Kliničnega oddelka za gastroenterologijo je █).

Inšpektorica je v letu 2018 opravila inšpekcijski nadzor nad izplačili dežurstva in dela preko polnega delovnega časa javne uslužbenke █v obdobju od avgusta 2017 do aprila 2018 in izdala Zapisnik o inšpekcijskem nadzoru, št. 0611-181/2018/8 z dne 12. 12. 2018. V inšpekcijskem nadzoru je inšpektorica ugotovila nepravilnosti, zato je generalnemu direktorju UKC Ljubljana odredila naslednje potrebne ukrepe za odpravo ugotovljenih nepravilnosti:

* da naj preneha z izplačevanjem dela preko polnega delovnega časa (nadur) javni uslužbenki █na podlagi opravljenih storitev v okviru nacionalnega programa SVIT,
* da naj v prihodnje javnim uslužbencem obračunava in izplačuje delo preko polnega delovnega časa le na podlagi dejansko opravljenih ur dela preko polnega delovnega časa.

Inšpektorat za javni sektor je v Načrt dela za leto 2020 uvrstil kontrolni inšpekcijski nadzor nad izplačevanjem dežurstva in delo preko polnega delovnega časa v UKC Ljubljana, Interni kliniki, Kliničnem oddelku za gastroenterologijo.

Inšpektorica je v tokratnem inšpekcijskem nadzoru opravila nadzor nad izplačilom dela preko preko polnega delovnega časa javni uslužbenki █od meseca maja do decembra 2019.

*1. Normativna ureditev*

V prvem odstavku 144. člena Zakona o delovnih razmerjih je določeno, da je delavec dolžan na zahtevo delodajalca opravljati delo preko polnega delovnega časa – nadurno delo:

– v primerih izjemoma povečanega obsega dela,

– če je potrebno nadaljevanje delovnega ali proizvodnega procesa, da bi se preprečila materialna škoda ali nevarnost za življenje in zdravje ljudi,

– če je nujno, da se odvrne okvara na delovnih sredstvih, ki bi povzročila prekinitev dela,

– če je potrebno, da se zagotovi varnost ljudi in premoženja ter varnost prometa,

– v drugih izjemnih, nujnih in nepredvidenih primerih, določenih z zakonom ali kolektivno pogodbo na ravni dejavnosti.

V drugem odstavku 144. člena Zakona o delovnih razmerjih je določeno, da mora delodajalec delavcu nadurno delo odrediti v pisni obliki praviloma pred začetkom dela, da če zaradi narave dela ali nujnosti opravljanja nadurnega dela ni možno odrediti nadurnega dela delavcu pisno pred začetkom dela, se lahko nadurno delo odredi tudi ustno in da se v tem primeru pisna odreditev vroči delavcu naknadno, vendar najkasneje do konca delovnega tedna po opravljenem nadurnem delu.

Zakon o delovnih razmerjih v 144. členu določa, da lahko nadurno delo traja največ 8 ur na teden, največ 20 ur na mesec in največ 170 ur na leto, da lahko s soglasjem delavca nadurno delo delavca traja tudi preko 170 ur na leto, vendar največ 230 ur na leto in da mora delodajalec v primeru vsakokratne odreditve nadurnega dela, ki presega 170 ur na leto, pridobiti soglasje delavca.

V prvem odstavku 23. člena ZSPJS so med »vrstami« dodatkov, ki pripadajo javnim uslužbencem (v 8. alineji) določeni »dodatki za delo v manj ugodnem delovnem času«. Dodatki za delo v manj ugodnem delovnem času so določeni v 32. členu Zakona o sistemu plač v javnem sektorju. Med temi dodatki je v 5. alineji prvega odstavka 32. člena zakona naveden dodatek za delo preko polnega delovnega časa (za katerega je v četrtem odstavku 32. člena zakona določeno, da pripada javnemu uslužbencu ali funkcionarju le za čas, ko dela v času, ki je manj ugoden).

V skladu s 43., 44. in 45. členom Kolektivne pogodbe za javni sektor pripada javnemu uslužbencu:

* dodatek za delo preko polnega delovnega časa, ki znaša 30% urne postavke osnovne plače javnega uslužbenca (dodatek se obračunava le za čas, ko javni uslužbenec dela preko polnega delovnega časa),
* dodatek za delo ponoči, ki znaša 40% urne postavke osnovne plače javnega uslužbenca (dodatek se obračunava le za čas, ko javni uslužbenec dela ponoči),
* dodatek za delo v nedeljo znaša 90% urne postavke osnovne plače javnega uslužbenca,
* dodatek za delo na dan, ki je z zakonom določen kot dela prost dan znaša 120% urne postavke osnovne plače javnega uslužbenca (dodatki se obračunavajo le za čas, ko javni uslužbenec dela v nedeljo in na dan, ki je z zakonom določen kot dela prost dan, dodatek za delo v nedeljo in dodatek za delo na dan, ki je z zakonom določen kot dela prost dan, se med seboj izključujeta).

*2. Ureditev v UKC Ljubljana*

V času inšpekcijskega nadzora se v UKC Ljubljana uporablja Pravilnik o delovnem času zaposlenih, PR UKCL 0046 e-verzija 1.0 z dne 28. 2. 2019 in Pravila o elektronskem evidentiranju delovnega časa zaposlenih v Univerzitetnem kliničnem centru Ljubljana, z dne 11. 2. 2013.

V Pravilih o elektronskem evidentiranju delovnega časa zaposlenih v Univerzitetnem kliničnem centru Ljubljana je v 2. členu določeno, da se elektronska identifikacijska kartica uporablja za zapis prihodov, odhodov, zasebnih prihodov in izhodov, službenih prihodov in izhodov ter prihodov in odhodov na delo v pripravljenosti. V 6. členu je določeno, da se na terminalih za registracijo delovnega časa evidentira zapis:

* prihodov in odhodov na delovno mesto,
* zasebnih izhodov in prihodov,
* službenih izhodov in prihodov
* ter prihodov in odhodov na delo v pripravljenosti

in da mora vsaka vrsta evidentiranja delovnega časa imeti svoj začetek in konec (redni prihod odhod ali službeni izhod in prihod ali zasebnih izhod in prihod ali prihod na delo v pripravljenosti in odhod iz dela v pripravljenosti).

*3. Javna uslužbenka █*

Javna uslužbenka █opravlja delo na delovnem mestu J025023 zdravstveni administrator V (I) in je uvrščena v 30. plačni razred.

* 1. *Nadzor nad izplačevanjem dela preko polnega delovnega časa*

UKC Ljubljana je v zvezi z nadzorom izplačilom dela preko polnega delovnega časa javni uslužbenki █predložil za obdobje od meseca maja do decembra 2019:

* soglasje javne uslužbenke █za odreditev nadurnega dela nad 170 ur letno od 1.1. do 31.12.2019,
* plačilne liste,
* mesečne razporede dela Kliničnega oddelka za gastroenterologijo,
* dovolilnice za delo izven rednega delovnega časa,
* poročila o opravljenem delu,
* obvestila o odreditvi dela preko polnega delovnega časa/nadurnega dela.
* evidence prisotnosti javne uslužbenke.

Mesec maj 2019

Iz plačilne liste za mesec maj 2019 je razvidno:

(bruto urna postavka javne uslužbenke je 7,893103 EUR, dodatek za delovno dobo je █%)

|  |  |  |  |  |  |  |
| --- | --- | --- | --- | --- | --- | --- |
| **Vrsta** | **Naziv vrste plačila** | **Ure** | **Nor. ure** | **Mes./leto** | **Bruto** | **Neto** |
| A010 | Redno delo | 152,00 | 143,74 | 5/2019 | 1.134,55 |  |
| B010 | Državni praznik | 16,00 | 15,13 | 5/2019 | 131,25 |  |
| █ | █ | 16,00 | 15,13 | 5/2019 | 131,25 |  |
|  | **Skupaj ure** | **184,00** | **174,00** |  | **1.397,05** |  |
| **E010** | **Delo preko poln.del.časa** | **20,00** |  | **5/2019** | **220,85** |  |

Iz razporeda dela in evidence prisotnosti za mesec maj 2019 je razvidno, da je javna uslužbenka dne 4., 11., 18. in 25.5. opravljala nadurno delo. Iz poročila o opravljenih urah za maj 2019 pa da je v navedenih dneh opravila po 5 ur nadurnega dela.

Vodja █je javni uslužbenki █odredila delo izven rednega delovnega časa zaradi povečanega obsega dela, in sicer dne:

- 26.4.2019 za 4.5.2019 od 7.00 do 12.00 ure in za 11.5.2019 od 7.00 do 12.00 ter

- 27.5.2019 za 18.5.2019 od 7.00 do 12.00 ure in za 25.5.2019 od 7.00 do 12.00 ure.

Mesec junij 2019

Iz plačilne liste za mesec junij 2019 je razvidno:

|  |  |  |  |  |  |  |
| --- | --- | --- | --- | --- | --- | --- |
| **Vrsta** | **Naziv vrste plačila** | **Ure** | **Nor. ure** | **Mes./leto** | **Bruto** | **Neto** |
| A010 | Redno delo | 104,00 | 113,10 | 6/2019 | 892,71 |  |
| B010 | Državni praznik | 8,00 | 8,70 | 6/2019 | 75,69 |  |
| █ | █ | 48,00 | 52,20 | 6/2019 | 454,14 |  |
|  | **Skupaj ure** | **160,00** | **174,00** |  | **1.422,54** |  |
| **E010** | **Delo preko poln.del.časa** | **20,00** |  | **6/2019** | **220,85** |  |

Iz razporeda dela in evidence prisotnosti za mesec junij 2019 je razvidno, da je javna uslužbenka dne 1., 8. in 15.6. opravljala nadurno delo. Iz poročila o opravljenih urah za junij 2019 pa da je dne 1. in 8.6. opravila po 7 ur nadurnega dela in dne 15.6.2019 po 6 ur nadurnega dela.

Vodja █je javni uslužbenki █odredila delo izven rednega delovnega časa zaradi pisanja zaključkov/anamn, in sicer dne:

- 31.5.2019 za 1.6.2019 od 6.00 do 13.00 ure

- 5.6.2019 za 8.6.2019 od 6.00 do 13.00 ure in

- 14.6.2019 za 15.6.2019 od 6.00 do 12.00 ure.

Mesec julij 2019

Iz plačilne liste za mesec julij 2019 je razvidno:

|  |  |  |  |  |  |  |
| --- | --- | --- | --- | --- | --- | --- |
| **Vrsta** | **Naziv vrste plačila** | **Ure** | **Nor. ure** | **Mes./leto** | **Bruto** | **Neto** |
| A010 | Redno delo | 96,00 | 90,78 | 7/2019 | 716,54 |  |
| █ | █ | 88,00 | 83,22 | 7/2019 | 721,90 |  |
|  | **Skupaj ure** | **184,00** | **174,00** |  | **1.438,44** |  |
| **E010** | **Delo preko poln.del.časa** | **14,00** |  | **7/2019** | **154,59** |  |

Iz razporeda dela in evidence prisotnosti za mesec julij 2019 je razvidno, da je javna uslužbenka dne 20. in 27.7. opravljala nadurno delo. Iz poročila o opravljenih urah za julij 2019 pa, da je dne 20. in 27.7. opravila po 7 ur nadurnega dela.

Vodja █je javni uslužbenki █odredila delo izven rednega delovnega časa zaradi povečanega obsega dela (pisanja ambulantnih zaključkov), in sicer dne:

- 19.7.2019 za 20.7.2019 od 6.00 do 13.00 ure in

- 29.7.2019 za 27.7.2019 od 6.00 do 13.00 ure.

Mesec avgust 2019

Iz plačilne liste za mesec avgust 2019 je razvidno:

|  |  |  |  |  |  |  |
| --- | --- | --- | --- | --- | --- | --- |
| **Vrsta** | **Naziv vrste plačila** | **Ure** | **Nor. ure** | **Mes./leto** | **Bruto** | **Neto** |
| A010 | Redno delo | 168,00 | 166,09 | 8/2019 | 1.310,97 |  |
| B010 | Državni praznik | 8,00 | 7,91 | 8/2019 | 68,62 |  |
|  | **Skupaj ure** | **176,00** | **174,00** |  | **1.379,59** |  |
| **E010** | **Delo preko poln.del.časa** | **20,00** |  | **8/2019** | **220,85** |  |

Iz razporeda dela in evidence prisotnosti za mesec avgust 2019 je razvidno, da je javna uslužbenka 10., 17. in 24.8. opravljala nadurno delo. Iz poročila o opravljenih urah za avgust 2019 pa, da je 10. in 17.8. opravila po 7 ur nadurnega dela ter 24.8. po 6 ur nadurnega dela.

Vodja je javni uslužbenki odredila delo izven rednega delovnega časa zaradi povečanega obsega dela (pisanja zaključkov), in sicer dne:

- 12.8.2019 za 10.8.2019 od 6.00 do 13.00 ure,

- 16.8.2019 za 17.8.2019 od 6.00 do 13.00 ure in

- 26.8.2019 za 24.8.2019 od 6.00 do 12.00 ure.

Mesec september 2019

Iz plačilne liste za mesec september 2019 je razvidno:

|  |  |  |  |  |  |  |
| --- | --- | --- | --- | --- | --- | --- |
| **Vrsta** | **Naziv vrste plačila** | **Ure** | **Nor. ure** | **Mes./leto** | **Bruto** | **Neto** |
| A010 | Redno delo | 168,00 | 174,00 | 9/2019 | 1.373,40 |  |
|  | **Skupaj ure** | **168,00** | **174,00** |  | **1.373,40** |  |
| **E010** | **Delo preko poln.del.časa** | **20,00** |  | **9/2019** | **220,85** |  |

Iz razporeda dela in evidence prisotnosti za mesec september 2019 je razvidno, da je javna uslužbenka 7., 14. in 21.9. opravljala nadurno delo. Iz poročila o opravljenih urah za september 2019 pa, da je 7.9. opravila 8 ur nadurnega dela, 14.9. 5 ur in 21.9. po 7 ur nadurnega dela.

Vodja █je javni uslužbenki █odredila delo izven rednega delovnega časa zaradi povečanega obsega dela (pisanja zaključkov), in sicer dne:

- 2.9.2019 za 7.9.2019 od 6.00 do 14.00 ure in

- 25.9.2019 za 14.9.2019 od 6.00 do 11.00 ure in za 21.9.2019 od 6.00 do 13.00 ure.

Mesec oktober 2019

Iz plačilne liste za mesec oktober 2019 je razvidno:

|  |  |  |  |  |  |  |
| --- | --- | --- | --- | --- | --- | --- |
| **Vrsta** | **Naziv vrste plačila** | **Ure** | **Nor. ure** | **Mes./leto** | **Bruto** | **Neto** |
| A010 | Redno delo | 175,99 | 166,43 | 10/2019 | 1.313,65 |  |
| B010 | Državni praznik | 8,01 | 7,57 | 10/2019 | 65,67 |  |
|  | **Skupaj ure** | **184,00** | **174,00** |  | **1.379,32** |  |
| **E010** | **Delo preko poln.del.časa** | **20,00** |  | **10/2019** | **220,85** |  |

Iz razporeda dela in evidence prisotnosti za mesec oktober 2019 je razvidno, da je javna uslužbenka 5., 12. in 19.10. opravljala nadurno delo. Iz poročila o opravljenih urah za oktober 2019 pa, da je 5.10. opravila 6 ur nadurnega dela ter 12. in 19.10. po 7 ur nadurnega dela.

Vodja █je javni uslužbenki █odredila delo izven rednega delovnega časa, in sicer dne:

- 4.10.2019 za 5.10.2019 od 6.00 do 13.00 ure zaradi pisanja zaključkov; GEA - poliklinika,

- 11.10.2019 za 12.10.2019 od 6.00 do 13.00 ure zaradi odsotnosti █in urejanja arhiva endoskopije

- 18.10.2019 za 19.10.2019 od 6.00 do 13.00 ure zaradi urejanja arhiva endoskopije.

Mesec november 2019

Iz plačilne liste za mesec november 2019 je razvidno:

|  |  |  |  |  |  |  |
| --- | --- | --- | --- | --- | --- | --- |
| **Vrsta** | **Naziv vrste plačila** | **Ure** | **Nor. ure** | **Mes./leto** | **Bruto** | **Neto** |
| A010 | Redno delo | 120,00 | 124,28 | 11/2019 | 980,95 |  |
| B010 | Državni praznik | 8,00 | 8,29 | 11/2019 | 71,91 |  |
| █ | █ | 16,00 | 16,57 | 11/2019 | 143,74 |  |
| █ | █ | 24,00 | 24,86 | 11/2019 | 215,65 |  |
|  | **Skupaj ure** | **168,00** | **174,00** |  | **1.412,25** |  |
| **E010** | **Delo preko poln.del.časa** | **20,00** |  | **11/2019** | **220,85** |  |

Iz razporeda dela in evidence prisotnosti za mesec november 2019 je razvidno, da je javna uslužbenka 2., 16. in 30.11. opravljala nadurno delo. Iz poročila o opravljenih urah za november 2019 pa, da je 2. in 16.11. opravila po 7 ur nadurnega dela ter 30.11. po 6 ur nadurnega dela.

Vodja █je javni uslužbenki █odredila delo izven rednega delovnega časa zaradi pisanja zaključkov; GEA - poliklinika, in sicer dne:

- 30.11.2019 za 2.11.2019 od 6.00 do 13.00 ure,

- 15.11.2019 za 16.11.2019 od 6.00 do 13.00 ure in

- 27.11.2019 za 30.11.2019 od 6.00 do 12.00 ure.

Mesec december 2019

Iz plačilne liste za mesec december 2019 je razvidno:

|  |  |  |  |  |  |  |
| --- | --- | --- | --- | --- | --- | --- |
| **Vrsta** | **Naziv vrste plačila** | **Ure** | **Nor. ure** | **Mes./leto** | **Bruto** | **Neto** |
| A010 | Redno delo | 136,00 | 134,45 | 12/2019 | 1.061,23 |  |
| B010 | Državni praznik | 16,00 | 15,82 | 12/2019 | 137,23 |  |
| █ | █ | 24,00 | 23,73 | 12/2019 | 205,85 |  |
|  | **Skupaj ure** | **176,00** | **174,00** |  | **1.404,31** |  |
| **E010** | **Delo preko poln.del.časa** | **20,00** |  | **12/2019** | **220,85** |  |

Iz razporeda dela in evidence prisotnosti za mesec december 2019 je razvidno, da je javna uslužbenka 7., 14. in 21.12. opravljala nadurno delo. Iz poročila o opravljenih urah za december 2019 pa, da je 7. in 14.12. opravila po 7 ur nadurnega dela ter 21.12. po 6 ur nadurnega dela.

Vodja je javni uslužbenki odredila delo izven rednega delovnega časa zaradi pisanja zaključkov; GEA - poliklinika, in sicer dne:

- 5.12.2019 za 7.12.2019 od 6.00 do 13.00 ure,

- 12.12.2019 za 14.12.2019 od 6.00 do 13.00 ure in

- 20.12.2019 za 21.12.2019 od 6.00 do 12.00 ure.

*4. Ugotovitve inšpektorice*

Inšpektorica ugotavlja, da je javna uslužbenka evidentirala prihode na delo in odhode iz dela, da se obračunane in izplačane ure dela preko polnega delovnega časa v obdobju od maja do decembra 2019 ujemajo z evidenco prisotnosti javne uslužbenke in poročilom o opravljenem delu. Delo preko polnega delovnega časa je bilo javni uslužbenki pisno odrejeno. V nekaterih primerih javni uslužbenki nadurno delo ni bilo odrejeno v skladu z drugim odstavkom 144. člena Zakona o delovnih razmerjih, saj ji pisna odreditev nadurnega dela ni bila vročena pravočasno – do konca delovnega tedna po opravljenem nadurnem delu (na primer: vodja █je javni uslužbenki pisno odredila delo 30.11.2019 za opravljanje dela dne 2.11.2019). Ker pa inšpektorica za sistem javnih uslužbencev ni pristojna nadzirati izvajanje določil Zakona o delovnih razmerjih, bo zadevo odstopila v nadaljnje reševanje Inšpektoratu RS za delo.

UKC Ljubljana je tako v Kliničnem oddelku za gastroenterologijo spoštuje odrejene ukrepe inšpektorice in javni uslužbenki █obračunava in izplačuje delo preko polnega delovnega časa le na podlagi dejansko opravljenih ur dela preko polnega delovnega časa.

Generalni direktor █je Inšpektoratu za javni sektor v pripombah na osnutek zapisnika (dopis, št. 063-0011/2020/0004 z dne 10. 7. 2020) pojasnil, da se v primeru izvajanja programa Svit, ki ni tržna dejavnost, zaposlenim, ki so obremenjeni z dodatnim delom lahko izplača del plače iz naslova delovne uspešnosti zaradi povečanega obsega dela.

# IV. Odrejeni ukrepi inšpektorice

Inšpektorica ni ugotovila nepravilnosti pri izplačilu dela preko polnega delovnega časa javni uslužbenki █, zato generalnemu direktorju UKC Ljubljana ne bo odredila nobenih ukrepov.

**Pouk o pravnem sredstvu:**

Generalni direktor UKC Ljubljana lahko poda ugovor zoper ta zapisnik v roku osmih dni po vročitvi zapisnika. Pisni ugovor se lahko vloži neposredno pri Inšpektoratu za javni sektor, Tržaška 21, 1000 Ljubljana ali pošlje priporočeno po pošti, lahko pa se poda tudi ustno na zapisnik.

Na podlagi 23. člena Zakona o upravnih taksah (Uradni list RS, št. 106/10-uradno prečiščeno besedilo in 32/16) za ugovor zoper ta zapisnik ni potrebno plačati upravne takse.

mag. Saša Bole

inšpektorica višja svetnica

Vročiti:

* Univerzitetni klinični center Ljubljana, generalni direktor █, Zaloška 2, 1000 Ljubljana, po ZUP-u,
* Ministrstvo za javno upravo, kabinet ministra, Tržaška 21, 1000 Ljubljana, po e-pošti na naslov: [gp.mju@gov.si](mailto:gp.mju@gov.si),
* Ministrstvo za zdravje, Štefanova 5, 1000 Ljubljana, [gp.mz@gov.si](mailto:gp.mz@gov.si), po e-pošti.